​Husejerne ved Lild Strand frygter en ny storm, men der er ikke en løsning på vej.

Der er kun en meter fra muren til stranden. Det er virkeligheden for nogle af husejerne ved Lild Strand. Siden stormen Urd ramte i december 2016, har der været arbejdet på en kystsikringsplan, men nu er den løsning, der har været på bordet, blevet skudt ned. - Vi vil ikke deltage i kystsikringsplanerne. Det er Teknik- og Miljøudvalgets indstilling. Her og nu betyder det, at der ikke er nogen løsning for husejerne, fortæller Kaj Kirk, formand for Klima-, Miljø- og Teknikudvalget og forklarer, at det er et spørgsmål om økonomi. Det er de beboerne kede af, for de er bange for, at der huse snart falder ned af skrænten. - Vi er skuffede og forundrede, fortæller Else Dam. Hun ejer et hus på stranden. Hun mener ikke, at det går hurtigt nok. - Der er stor risiko for, at det styrter ned, næste gang der kommer en storm, for så kommer vandet op og skyller sandet væk. Og så kan huset falde ned, siger hun. Det ligger i det uvisse, hvornår boligejerne kan få vished. - Vi kan da ikke vide, hvornår den næste storm kommer. Det kommer måske til vinter, så er vores hus væk, forklarer en bekymret Else Dam.